open-index/open-wikipedia-markdown huggingface dataset:
התעמלות באולימפיאדת טוקיו (2020) – תרגיל הקרקע לגברים

תחרות תרגיל הקרקע לגברים באולימפיאדת טוקיו 2020 נערכה ב-24 ביולי וב-1 באוגוסט 2021 במרכז ההתעמלות אריאקה. כ-70 מתחרים מ-35 מדינות התחרו בתרגיל הקרקע בשלב המוקדמות.

ארטיום דולגופיאט מישראל זכה במדליית הזהב; המדליה האולימפית הראשונה של ישראל בענף ההתעמלות ומדליית הזהב השנייה אי פעם של ישראל במשחקים האולימפיים, ריידרליי זפאטה מ זכה במדליית הכסף ושיאו רוטנג מ זכה במדליית הארד.

## רקע
זו הייתה ההופעה ה-21 של תחרות תרגיל הקרקע במשחקים האולימפיים, מאז נכנס אל תוכנית ההתעמלות באולימפיאדת לוס אנג'לס בשנת 1932. תרגיל הקרקע היה האחרון מבין המכשירים בתחרויות הגברים להיכנס אל התוכנית האולימפית, ומאז הוא נערך בקביעות כחלק מהתחרויות.

## תחרות
שמונת המתעמלים שהשיגו את הניקוד הגבוה ביותר בשלב המוקדמות, בכפוף למגבלה של שני נציגים למדינה, העפילו לגמר. בגמר ביצעו המתעמלים תרגיל נוסף, שעל פיו נקבעו המנצחים.

ארטיום דולגופיאט מישראל ניצח כאשר סיים במקום הראשון בגמר עם ציון של 14.933 נקודות, בדומה למתעמל הספרדי, ריידרליי זפאטה. מכיוון שגם ניקוד רמת הביצוע של שניהם היה זהה, דולגופיאט ניצח בזכות שובר-שוויון על ניקוד גבוה יותר ברמת הקושי. זפאטה זכה במדליית הכסף ושיאו רוטנג מסין זכה במדליית הארד.

זכייתו של דולגופיאט הייתה למדליה האולימפית הראשונה של ישראל בענף ההתעמלות ולמדליית הזהב השנייה בהיסטוריה של ישראל במשחקים האולימפיים. המדליות הוענקו על ידי חבר הוועד האולימפי הבינלאומי, אלכס גלעדי, וזרי הפרחים הוענקו על ידי חבר התאחדות ההתעמלות הבינלאומית, עלי אל-חיתמי מקטר.

## תוצאות
### מוקדמות

* **Q**: 
* **R**: 

### גמר
רק שני מתעמלים מכל מדינה זכאים להשתתף בגמר התחרות. אף מתעמל בתחרות זו לא העפיל לגמר עקב כלל זה.

## ראו גם
* התעמלות באולימפיאדת טוקיו (2020)
* התעמלות במשחקים האולימפיים
* התעמלות מכשירים במשחקים האולימפיים

## הערות שוליים

קטגוריה:ענפי ספורט באולימפיאדת טוקיו (2020)
2020 גברים קרקע
כריסטיאן סטוון

**כריסטיאן סטוון** (ברוסית: **Христиан Христианович Стевен**, בשוודית: **Christian von Steven**; 19 בינואר (30 בינואר) 1781 – 18 באפריל (30 באפריל) 1863, סימפרופול) היה רופא ובוטנאי רוסי ממוצא שוודי. הוא פעל בדרום רוסיה ותיאר מינים רבים של צמחים.

## ביוגרפיה
כריסטיאן סטוון נולד בעיירה קטנה בדרום פינלנד, אז בתחומי האימפריה הרוסית למשפחה בעלת שורשים שוודים. לאחר סיום לימודי בית הספר, בשנת 1792 הוא התחיל ללמוד באוניברסיטת טורקו בה התמחה ברפואה. בשנים 1795–1797 הוא למד בסנקט פטרבורג ואחר כך באוניברסיטת יינה. בשנת 1798, בהוראת פאבל הראשון כל הסטודנטים רוסים חויבו לחזור לרוסיה. כריסטיאן סטוון סיים קורס לימודים וקיבל תואר דוקטור לרפואה בשנת 1799. הוא עבד במקצוע בבית חולים מספר שנים.

בשנת 1800 הוא קיבל הצעה להיות עוזר של ראש תחום גידולי משי בדרום רוסיה ועזב את העבודה בבית חולים. במשך שלוש שנים סטוון חקר את צפון קווקז תוך דגש על תיאור צמחים וחקר מקורות מים מינרליים באזור. בשנת 1803 הוא הגיע לגאורגיה שרק אז סופחה לתחומי האימפריה הרוסית. גם פה סטיוון תיאר מיני צמחים חדשים. תוצאות עבודתו פורסמו בכתבי עת מדעיים.

בשנת 1806 סטיוון הגיע לחצי האי קרים והתיישב בסימפרופול. במרץ 1812 סטוון מונה למנהל גן בוטני שהוקם ליד ילטה. בניהול של כריסטיאן סטוון גן בוטני "ניקיטסקי" גדל ותרם רבות לפיתוח גידולי עצי פרי באזור. לאור הצלחותיו, סטוון קיבל אישור ותמיכה כספית לסיור מקצועי באירופה בה הוא סייר במשך שנתיים. לאחר חזרתו לקרים, סטוון החל לפעול להסדרת אוספים עשירים של צמחים וחרקים שהיו בבעלותו.

בשנת 1826 כריסטיאן סטוון מונה לראש תחום החקלאות בדרום רוסיה בשטח בין אזור הדנובה ועד לים הכספי. בעקבות אך הוא עזב את ניהול הגן הבוטני ובמקומו מונה הארטוויס (בשנת 1857 סטוון ייתן שם לאלון הארטוויס לממשיך דרכו בניהול הגן).

על פעילותו סטוון קיבל תואר דוקטור כבוד ממספר אוניברסיטאות וקיבל מדליית זהב מהמדינה. כמו כן הוענקו לו עיטורים. הוא נבחר לחבר בהתכתבות באקדמיה רוסית למדעים. מספר רב של צמחים נקראו על שמו. בשנת 1860 סטוון תרם את הספרייה שלו ואוסף צמחים שכללה 2500 מינים לאוניברסיטת הלסינקי.

## קישורים חיצוניים

* ביוגרפיה 

קטגוריה:בוטנאים רוסים
קטגוריה:חברי האקדמיה המלכותית השוודית למדעים
קטגוריה:ילידי 1718
קטגוריה:נפטרים ב-1863
ישראל בר-זכאי

**ישראל בר-זכאי (ברדקי)** (ג בכסלו ה'תר"ן, 26 בנובמבר 1889 - י"ד באלול ה'תש"ל 15 באוגוסט 1970) היה חזן ירושלמי, החזן הראשי של בית הכנסת החורבה במשך עשרות שנים.

## ביוגרפיה
נולד בירושלים בנובמבר 1889 (ג' בכסלו ה'תר"ן) לאביו ישעיהו, בנו של החזן רבי שלמה ברדקי. הוא היה נינם של הרבנים ישעיה ברדקי ושמואל סלנט ובן נינו של רבי ישראל משקלוב (שעל שמו הוא קרוי).

למד בתלמוד תורה ובישיבת עץ חיים, ומפי סבו הזקן הרב סלנט והרב צבי פסח פרנק. וכבר מילדותו בלט בקול נעים והשתתף במקהלה של סבו החזן בבית הכנסת החורבה, וממנו קיבל את ראשית חינוכו המוזיקלי. בהמשך, למד מפי החזן פרופ' אברהם צבי אידלסון, ומפי החזנים יעקב גוזמן וזבולון קוורטין. בעשור השני של המאה ה-20 התמנה לחזן בבית הכנסת שבבית הספר למל. עם פרוץ מלחמת העולם הראשונה גויס לצבא העות'מאני כעוזר רוקח. לאחר המלחמה התמנה כחזן ראשי בבית הכנסת החורבה ברובע היהודי, במקומו של סבו שנפטר במהלך המלחמה. הוא מילא תפקיד זה עד נפילת הרובע היהודי בידי הירדנים במלחמת העצמאות, למעט בתקופת מאורעות תרצ"ו - תרצ"ט, שבמהלכן היה מסוכן להגיע מהעיר החדשה, שבה גר, אל העיר העתיקה. בתקופה זו שימש כחזן בבית כנסת ברחביה. לאחר נפילת הרובע היהודי שימש במשך כ-15 שנה כחזן בבית הכנסת הנשיא ברחביה.

מתוקף תפקידו כחזן בבית הכנסת האשכנזי המרכזי של ירושלים, הוביל טקסים דתיים ולאומיים חשובים, כמו הקבלת פני הנציב העליון הרברט סמואל, הכתרת הרבנים הראשיים לישראל אברהם יצחק הכהן קוק ויצחק אייזיק הלוי הרצוג, חגיגת יום ההולדת של מלך בריטניה אדוארד השמיני, אזכרה לחללי השואה, אזכרה לחללי שיירת הדסה ועוד.

היה ממייסדי חברה קדישא האחידה "קהילת ירושלים" וניהל אותה. יחד עם הרב אברהם חיים שאג פרסם בשנת 1946 "סדר תפילות לגומלי חסד של אמת לפי מנהגי ירושלים". ב-1967 פרסמו השניים חוברת בשם "דברים על ייסודה ופעולותיה, בעיותיה והישגיה של החברה קדישא", הכוללת נאומים ודרשות בנושא זה משנות ה-60 של המאה ה-20.

היה חבר מערכת העיתונים "מוריה" ו"דואר היום", וניהל את השבועון "הד העם". כתב מאמרים בעניינים שונים בעיתונות.

נפטר ב-15 באוגוסט 1970 (י"ד באלול ה'תש"ל), ונקבר בחלקת הפרושים בבית הקברות היהודי בהר הזיתים.

## חיים אישיים
אשתו הראשונה הייתה חיה מיכלא, (בתו של אהרן נפתלי קמרז), ונולדו להם שני ילדים עד לגירושיהם:

* מרים.
* ישעיהו.

אשתו השנייה הייתה ציפורה (בתו של אהרן זליג אטינגר) (נפטרה בפסח 1944), שילדה לו שני בנים ובת:

* אברהם - נישא לאהובה, בת הרב פנחס אפשטיין ושימש כחזן בבית הכנסת "גן ירושלים" בבתי הורודנא.
* אשתו השלישית היתה נחמה בתו של יואל ברש"ד מצפת. במשך שנים היה עורך ומחזן את סדר ליל הסדר הגדול במלון "הרצליה" בצפת שהיה בבעלות משפחת נחמה. לזוג לא היו ילדים. 

## לקריאה נוספת
ר' גפני, "החזן של החורבה, שעמד על משמר הרובע היהודי בירושלים", האומה, 227 (אוגוסט 2022), עמ' 92-87.

## קישורים חיצוניים

* .
* כרטיס הקבר של ישראל בר זכאי ברדקי, אתר הר הזיתים.
* שרשור אודותיו בפורום בחדרי חרדים.
* 

## הערות שוליים

קטגוריה:חזנים ביישוב
קטגוריה:חזנים ישראלים
קטגוריה:אנשי היישוב ילידי הארץ
קטגוריה:משפחת סלנט
קטגוריה:משפחת ברדקי
קטגוריה:בוגרי ישיבת עץ חיים
קטגוריה:יהודים בצבא העות'מאני
קטגוריה:סגל דואר היום
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1889
קטגוריה:ישראלים שנפטרו ב-1970
ג'יימס מלוויל

**ג'יימס מלוויל** (באנגלית:**Sir James Melville**,  1535–1617) היה דיפלומט וסופר סקוטי.

## ביוגרפיה

ג'יימס מלוויל נולד בשנת 1535 והיה הבן השלישי של ג'ון מלוויל ליירד מריית'. הוא הואשם בבגידה והוצא להורג בשנת 1548. ג'יימס הצעיר בשנת 1549 עבר לצרפת והיה המשרת האישי של מרי סטיוארט. בשנת 1557 הוא השתתף בקרב כחלק של כוחות צרפת ונפצע. כמו כן הוא ביצע מספר שליחויות דיפלומטיות עבוד אנרי השני, מלך צרפת.

בשנת 1561 ביחד עם מרי סטיוארט מלוויל חזר לסקוטלנד. הוא קיבל ממנה מלגה והמשיך לבצע עבורה שליחויות שונות. בין היתר הוא היה השליח המיוחד לאליזבת הראשונה, מלכת אנגליה בעניינים הקשורים לחתונה של הנרי סטיוארט, לורד דרנלי.

ביוני 1566 הוא ביקר את מרי באדינבורו ולאחר לידת בנה ג'יימס נסע ללונדון עם הבשורות. בשנת 1567 בעקבות רצח של לורד דרנלי, מלוויל הזהיר את מרי סטיוארט על הסכנות הצפויות. בהמשך הוא ביצע מספר שליחויות שקיבלו הכרה מג'יימס כאשר הוא הגיע לשלטון.

ביום הכתרת אן, נסיכת דנמרק בשנת 1590 ג'יימס מלוויל קיבל תואר אצולה ומתנה מיוחדת מהמלך. מלוויל היה בצוות ששירת את המלכה, אך כאשר בשנת 1593 מונה צוות יועצים חדש הוא לא נכלל בו.

ג'יימס מלוויל קיבל אחוזה כירושה ובשנת 1603 פרש מהשרות. זאת אף על פי שג'יימס הראשון ביקש ממנו לעבוד ללונדון ולהמשיך בשרות הממלכתי. בהיותו באחוזה הוא כתב ספר זיכרונות על פעילותו. הספר התגלה רק בשנת 1660 ופורסם בשנת 1683.

ג'יימס מלוויל נפטר באחוזתו ב-13 בנובמבר 1617.

ג'יימס מלוויל היה נשוי לכריטינה בוסוול. לזוג נולד בן ושתי בנות. המשוררת אליזבת מלוויל היא ביתו.

קטגוריה:ערכים שבהם תבנית בריטניקה אינה מתאימה
קטגוריה:אצולה סקוטית
קטגוריה:דיפלומטים
קטגוריה:ילידי 1535
קטגוריה:נפטרים ב-1617
לודוויג פרדיננד קלאוס

**לודוויג פרדיננד קלאוס** (בגרמנית: **Ludwig Ferdinand Clauß**; 8 בפברואר 1892, אופנבורג – 13 בינואר 1974, הופרט (Huppert (Heidenrod)) , גרמניה) היה פסיכולוג גרמני ותאורטיקן של תורת הגזע בשנות ה-20 ובתקופת המשטר הנאצי.

## ביוגרפיה
במלחמת העולם הראשונה גויס קלאוס ל אך שוחרר עקב חוסר התאמה.

קלאוס למד פילוסופיה, פסיכולוגיה ופילולוגיה באוניברסיטת פרייבורג. בין 1917–1929 היה תלמידו ועוזרו של הוסרל.

במאי 1933 הצטרף קלאוס ל וסייע בהקמת התנועה הפולקיסטית "תנועת האמונה הגרמנית" (Deutsche Glaubensbewegung). הוא היה ממייסדי כתב העת של התנועה והיה אחד העורכים עד 1937. בשנים 1936–1941 הרצה על פסיכולוגיה של הגזע באוניברסיטת ברלין. בשנת 1941 מונה בתור פרופסור לתורת הגזע ולפוליטיקה גזעית באוניברסיטת פוזן ועמד להשתתף בחקר גזעי איטליה, אך משרד התעמולה של אלפרד רוזנברג מנע את מינויו ואת השתתפותו במחקר עקב יריבות עם ולטר גרוס , ראש משרד מדיניות הגזע ברייך, ועקב חשדות לקשר רומנטי שלו עם עוזרת המחקר שלו, היהודייה מרגרטה לנדה. ב-1943 הודח קלאוס מהמפלגה הנאצית.

## הגותו
בתורתו, "תורת הנפש הגזעית" (Rassenseelenkinde), ביקש קלאוס "לחפות על הכישלון שנחלה תורת הגזע בניסיונותיה להוכחת השונות הנפשית-גזעית במסגרת מדעי הטבע ובכלים שאינם מקנים גישה אל התחום הנפשי", ולספק בסיס מדעי לחינוך הפולקי הגרמני. ספריו הודפסו בתפוצה רחבה. ספרו **גזע ונפש** (Rasse Und Seele) מ-1926 נמכר בלמעלה מ־116,000 עותקים. ספר אחר שלו הופץ בעשרות אלפי עותקים על ידי "חזית העבודה הגרמנית" (Deutsche Arbeitsfront) .

## הנצחה
ב-1979 החליט יד ושם להעניק לקלאוס את אות חסיד אומות העולם עקב מעורבותו בהגנה על היהודיה מרגרטה לנדה. בשנת 1996 בוטל האות לאחר שהתגלתה השפעתו על השיח הגזעני והאיגני בגרמניה הנאצית.

## לקריאה נוספת
* עמית ורשיצקי, **המטפיזיקה של הגזע**, יד ושם והוצאת למדא של האוניברסיטה הפתוחה, 2021.

## הערות שוליים

קטגוריה:גרמניה הנאצית
קטגוריה:סגל אוניברסיטת ברלין
קטגוריה:מחברים
קטגוריה:ימאי הצי הקיסרי הגרמני
קטגוריה:גרמנים במלחמת העולם הראשונה
קטגוריה:פסיכולוגים גרמנים
קטגוריה:גרמנים שנולדו ב-1892
קטגוריה:גרמנים שנפטרו ב-1974
הארי פוטר: בחזרה להוגוורטס

**הארי פוטר: בחזרה להוגוורטס** (באנגלית: **Harry Potter 20th Anniversary: Return to Hogwarts**) הוא סרט ספיישל איחוד, שהופק על ידי אולפני האחים וורנר ושירות "HBO Max" לרגל חגיגות יום השנה ה-20 להפקת זיכיון "הארי פוטר".

הסרט עלה לשידור ב-1 בינואר 2022 בשירות הזרמת המדיה "HBO Max".

## רקע
הספיישל מגולל מחדש את הסיפור מאחורי הקלעים של יצירת זיכיון "הארי פוטר" באמצעות ראיונות חדשים ושיחות מעמיקות על רגעים מאחורי הקלעים בין חברי צוות השחקנים.

## משתתפים
### צוות השחקנים

## הפקה
הפקתו של ספיישל האיחוד הוכרז ב-17 בנובמבר 2021; בהודעה נמסר כי במהלך הספיישל ייחשפו פרטים חדשים שטרם נחשפו מאחורי הקלעים של צילומי הסרטים בזיכיון.

על אף שנמסר כי חברי צוות השחקנים הראשיים וחברי צוות הפקת הסרטים עתידים להשתתף בסרט, אושר כי מחברת הספרים, ג'יי קיי רולינג, מחברת ספרי פוטר, לא תיקח חלק בספיישל; זאת לאור ההאשמות בטרנספוביה בעקבות דבריה של הסופרת, אך צוין כי במהלך הספיישל יוצגו קטעי ארכיון בהשתתפותה. בהפקת הסרט הייתה מעורבת המחלקה לטלוויזיה לא-מתוסרטת ואלטרנטיבית של "חטיבת הטלוויזיה של האחים וורנר", בשיתוף פעולה עם "וורנר הורייזון" והמפיקה בפועל קייטי פטרסון.

### צילומים
צילומי הספיישל נערכו בסט המקורי הנמצא באולפני "האחים וורנר".

## שידור
ב-6 בדצמבר 2021 הופץ טיזר מיוחד שחשף כי הספיישל עתיד לעלות לשידור בשירות הזרמת המדיה "HBO Max" ב-1 בינואר 2022. שידור הספיישל יוקדש לרגל 20 שנה לעליית הסרט "הארי פוטר ואבן החכמים" לאקרנים. ב-20 בדצמבר 2021, הופץ קדימון רשמי.

בהפצה בינלאומית, הספיישל עלה לשידור במקביל לשידורו בארצות הברית בערוץ "Crave" בקנדה, הערוצים "Sky" ו-"Now" בבריטניה ובאירלנד, בערוץ "Binge" באוסטרליה, בערוצים "TVNZ 2" ו-"TVNZ OnDemand" בניו זילנד, ערוץ "OSN" באיחוד האמירויות הערביות, ופריים וידאו בהודו. בישראל, הספיישל עלה לשידור ב-YesVOD ובערוצים "yes Movies Drama" ו-"Yes דוקו".

הספיישל שודר גם בערוצים "TBS" ו-"Cartoon Network" בהמשך שנת 2022, לקראת הפצתו של הסרט "חיות הפלא: הסודות של דמבלדור".

## קישורים חיצוניים

## הערות שוליים

קטגוריה:הארי פוטר
קטגוריה:ספיישלים טלוויזיוניים אמריקאים
קטגוריה:HBO Max: תוכן מקורי
שאול אליאס

**שאול אליאס** (23 בנובמבר 1962 – 29 בינואר 2021) היה שחקן תיאטרון, טלוויזיה וקולנוע ישראלי.

## ביוגרפיה
אליאס היה שחקן נמוך קומה, אשר שיחק בתיאטרון, בסרטים, בסדרות, במערכונים שונים ובסרטי פרסומת.

אליאס סבל ממספר בעיות בריאות, באפריל 2019 סיפר אליאס בתוכנית "הכל כלול", כי הוא מרותק לביתו מזה כשנתיים עקב חיבור למכונת החמצן.

ב-29 בינואר 2021 הלך אליאס לעולמו בגיל 58 מסיבוכים של דלקת ריאות.

## פילמוגרפיה
* 1971 – מלכת הכביש (הילד)
* 1995  – מבט כואב 2 (ראפוק)
* 2007 – הישראלים (דוקטור זעירא)
* 2008 – אהבות ושקרים (פוליקר)
* 2008 – אבי ביטר חי בסרט (שחקן)
* 2009 – שבוע סוף! (סמי)
* 2009 – מנדלבאום בלש פרטי (גדליה זעירא)
* 2012 – אנחנו לא לבד
* 2012 – השקר הגדול (טבח במועדון)
* 2015 – שנות ה-80 (ז'קי)
* 2017 – חברים

## הצגות בהשתתפותו
* אילו אפשר היה, תיאטרון גשר, 1991
* רוזנקרנץ וגילדנשטרן מתים, תיאטרון גשר, 1991
* מולייר, תיאטרון גשר, 1992
* האידיוט, תיאטרון גשר, 1992

## קישורים חיצוניים
* 
* שאול אליאס, באתר אי. די. בי
* 
* ראיון עם שאול אליאס, הכל כלול

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים נמוכי קומה
קטגוריה:ישראלים שנולדו ב-1962
קטגוריה:ישראלים שנפטרו ב-2021
World’s Strongest Man

**האיש החזק בעולם** (באנגלית: **World’s Strongest Man**) היא תחרות אתלטיקת כוח , המתוארת על ידי מספר מקורות מוסמכים כאירוע התחרותי העיקרי בקטגוריה שלו. התחרות מאורגנת על ידי IMG , חטיבה של Endeavor , ומשודרת בסביבות סוף דצמבר בכל שנה.

המתחרים מעפילים לתחרות על סמך שלושה מקומות ראשונים בארבעה עד שמונה אירועי Giants Live  בכל שנה. 30 משתתפים מתחרים על פני חמישה סבבים בתחרות, כאשר שני הזוכים הראשונים בכל חלק בתחרות מגיעים לגמר. בסך הכל יעלו 10 אנשים לגמר.

לאירוע יש מספר תחרויות יריבות ומקבילות איתן אפשר להתבלבל לפעמים, כולל Strongman Super Series , אליפות העולם של IFSA Strongman  שהופסקה כעת (שנערכה בין השנים 2005 ל-2007) ו-Strongman Champions League .

## קישורים חיצוניים
* 

## הערות שוליים

קטגוריה:ענפי ספורט
ממשלת רומניה

**ממשלת רומניה** (ברומנית: **Guvernul României**) היא ממשלה שמייצגת, בהתאם לחוקת רומניה (1991), יחד עם נשיא רומניה את הכוח הביצועי של רומניה. ממשלת רומניה מתארגנת ופועלת בהתאם להוראות החוקה, כשהבסיס לפעילותה היא תוכנית שלטונית, שאושרה על ידי הפרלמנט של רומניה.
הממשלה מורכבת מראש ממשלה ומספר משתנה של שרים העומדים בראשי משרדים עם התמחויות בתחומים שונים. מושב ממשלת רומניה הוא בארמון ויקטוריה, בבוקרשט.

נשיא רומניה ממנה את ממשלת רומניה על בסיס הצבעת אמון של הפרלמנט.

### הממשלה הנוכחית
הממשלה הנוכחית מכהנת מאז 23 ביוני 2025 והעומד בראשה הוא ראש הממשלה איליה בולואן.

### משרדים
בממשלת רומניה ישנם עשרים משרדים:

## קישורים חיצוניים

* 

## הערות שוליים

*
קטגוריה:רומניה: פוליטיקה
יעקב צביה

**יעקב (ז'ק) צביה** (7 במאי 1922 – 24 ביוני 2020) היה איש מערכת הביטחון הישראלית, לוחם בפלמ"ח, קצין מודיעין בכיר בצה"ל וראש יחידה במוסד.

## ביוגרפיה
צביה נולד בבורסה שבטורקיה, בנם של ג'ויה (מרגלית) ושמואל סביליה. הוא עלה עם הוריו ושתי אחיותיו ב-1927 לארץ ישראל בה התגוררו בירושלים. היה פעיל בארגון ההגנה וב-1942 התגייס לפלמ"ח ושירת בפלוגה ו'. ב-1943 יצא לקורס מ"כים ובסיומו הוצב במחלקה הערבית. ב-1944 יצא לקורס מפקדי מחלקות בג'וערה ולאחר מכן מילא תפקידי מודיעין. הוא השתתף בפעילות העפלה מארצות המזרח, בליל הרכבות, בפיצוץ גשר אלנבי. ביולי 1946 נשלח למצרים כממונה על פעילות ארגון ההגנה במקום. במלחמת העצמאות מונה למפקד פלוגת מפקדה בגדוד השישי של חטיבת הראל. בגדוד היה אחראי על ארגון השיירות לירושלים ("הפורמנים").

לאחר הקמת צה"ל נשלח לקורס מפקדי גדודים ושובץ באגף המודיעין. ב-1951 מונה למפקד יחידת מודיעין 10 (יחידה 504). בתחילת 1952 יצא לקורס גבוה למודיעין ותפקידים מיוחדים. ב-1953 מונה לקצין המודיעין של פיקוד המרכז. בשנים 1954 עד 1956 פיקד על יחידת המיעוטים. בסיום תפקידו הושאל למוסד וב-1962 השתחרר משירות הקבע והמשיך לשרת בתפקידים חשאיים במוסד. במבצע מלט פיקד על כוח החילוץ להעלאת כ-750 מיהודי סוריה. בתפקידו האחרון במוסד פיקד על יחידה.

היה נשוי לרחל ואב לשלוש בנות.
נפטר ביוני 2020 ונקבר בבית העלמין בקריית שאול.

## קישורים חיצוניים
*ביוגרפיה באתר הפלמ"ח
*

קטגוריה:אנשי המוסד
קטגוריה:לוחמי הפלמ"ח
קטגוריה:קציני מודיעין של פיקוד המרכז
קטגוריה:אנשי המחלקה הערבית של הפלמ"ח
קטגוריה:מפקדי יחידה 504
קטגוריה:סגני-אלופים בצה"ל
קטגוריה:ישראלים ילידי טורקיה
קטגוריה:אנשי העלייה הרביעית
קטגוריה:לוחמי ההגנה
קטגוריה:אישים הקבורים בבית הקברות קריית שאול
קטגוריה:מפקדי פלוגות במלחמת העצמאות
קטגוריה:חיילי חטיבת הראל במלחמת העצמאות
קטגוריה:ישראלים שנולדו ב-1922
קטגוריה:ישראלים שנפטרו ב-2020
שחקן החודש בלה ליגה

**שחקן החודש בלה ליגה** הוא פרס ב"לה ליגה", ליגת הכדורגל הבכירה בספרד, שמוענק לשחקן הטוב ביותר בכל חודש במהלך העונה.

## זוכים
### [[עונת 2013/2014 בלה ליגה|2013/2014]]

### [[עונת 2014/2015 בלה ליגה|2014/2015]]

### [[עונת 2015/2016 בלה ליגה|2015/2016]]

### [[עונת 2016/2017 בלה ליגה|2016/2017]]

### [[עונת 2017/2018 בלה ליגה|2017/2018]]

### [[עונת 2018/2019 בלה ליגה|2018/2019]]

### [[עונת 2019/2020 בלה ליגה|2019/2020]]

### [[עונת 2020/2021 בלה ליגה|2020/2021]]

### [[עונת 2021/2022 בלה ליגה|2021/2022]]

###### 

###### 

### [[עונת 2024/2025 בלה ליגה|2024/2025]]

### [[עונת 2025/2026 בלה ליגה|2025/2026]]

## זכיות לפי שחקן
להלן שחקנים שזכו לפחות פעמיים בפרס.

מעודכן למרץ 2026

## זכיות לפי עמדה
מעודכן למרץ 2026.

## זכיות לפי לאום
מעודכן למרץ 2026.

## זכיות לפי מועדון
מעודכן למרץ 2026

## קישורים חיצוניים
* 

קטגוריה:פרסי כדורגל
קטגוריה:ספרד: כדורגל
את אני והוא

**את אני והוא** (באנגלית: **You, Me and Him**) הוא סרט קומדיה רומנטית שכתבה וביימה דייזי אטקינס, ויצא לאקרנים בשנת 2017. השם הראשון שניתן לסרט היה "Fish Without Bicycles".

הסרט מתמקד במערכת יחסים בין זוג נשים לסביות, אוליביה (לוסי פאנץ') ואלכס (פיי מרסיי), לבין השכן שלהן רודף השמלות ג'ון (דייוויד טננט).

## תקציר עלילה
הסיפור מתרחש באנגליה, ומתמקד בזוג נשים לסביות מהמעמד הבינוני, אוליביה ואלכס. אוליביה היא עורכת דין בשנות הארבעים לחייה, מרגישה שהיא מוכנה להקים משפחה. אבל בת זוגה אלכס, אמנית שצעירה בהרבה מאוליביה, עדיין אינה בטוחה בכך. כשאוליביה מגלה לאלכס שהיא כבר החלה בטיפולי פוריות, פורץ ביניהן ויכוח והן רבות. אלכס הולכת למסיבה של ג'ון, שם היא משתכרת, ומוצאת את עצמה במיטתו. שתי הנשים מגלות שהן בהיריון, ומערכת היחסים בין השלושה מתחילה להסתבך.

## צוות השחקנים
* לוסי פאנץ' – אוליביה
* פיי מרסיי – אלכס
* דייוויד טננט – ג'ון
* ג'מה ג'ונס – סו מילר
* דייוויד וורנר – מייקל מילר
* שרה פאריש – גברת ג'ונס
* סאלי פיליפס – איימי
* סיימון בירד – בן מילר
* נינה סוסניה – ד"ר פארקס

## קישורים חיצוניים

## הערות שוליים

קטגוריה:סרטי 2017
קטגוריה:סרטי להט"ב בריטיים
קטגוריה:סרטים בריטיים
קטגוריה:סרטים באנגלית
זישא גולד

**זישא (זושא) גולד** (3 באפריל 1901 – 2 בספטמבר 1983) היה שחקן תיאטרון וקולנוע ישראלי.

## ביוגרפיה
זישא גולד נולד בשנת 1901 באימפריה הרוסית.

הוא בוגר בית הספר הדרמטי בקייב. גולד היה חבר בלהקת השחקנים של יוסף בולוף.

בשנת 1959 עלה לישראל ופעל במספר תיאטראות, בין היתר בבמת השחקנים, זווית, בימות, החמאם והבימה.

גולד הלך לעולמו ב-2 בספטמבר 1983, בגיל 82 ונטמן בבית העלמין חולון.

## עבודתו המקצועית

בשנת 1962 השתתף בסרט שני קוני למל בתפקיד ר' דודל, שומר העיירה שכריאווקה.

בשנת 1965 השתתף ב"פורים שפיל", קומדיה מוזיקלית ביידיש.

בשנת 1966 השתתף במחזה "החייל האמיץ שוויק" בתיאטרון הורוד וכן במחזה "שמו הולך לפניו" של תיאטרון זווית.

בשנת 1967 הופיע בסרט ארבינקא בתפקיד מלצר. שנה לאחר מכן הופיע בתפקיד בעל בית מלאכה בסרט הבן האובד.

שנה מאוחר יותר השתתף במחזה "השלום" בתיאטרון במת השחקנים וכן בסרט "הדיבוק".

בשנת 1969 השתתף בסרט תעלת בלאומילך בתפקיד שכן חירש.

שנה מאוחר יותר השתתף במחזה "הלבירינט" של תיאטרון צוותא.

בשנת 1971 גילם את גרינברג בסרט מלכת הכביש. באותה שנה הופיע במחזה "פר גינט" בתיאטרון הבימה.

שנה מאוחר יותר הופיע בסרט הגלולה וכן בסרט עזית הכלבה הצנחנית. כמו כן השתתף בשנה זו בהצגה "בדרך למוסד סגור" של תיאטרון בימות.

בשנת 1973 גילם את פקיד הקבלה במלון בסרט הבלש האמיץ שוורץ. באותה שנה השתתף גם בסרטים המשכנע בע"מ, מתנה משמים ו-קוראים לי שמיל. כמו כן השתתף בהפקת הדרמה הביוגרפית "אל הצפור".

בשנת 1975 השתתף בסרט חגיגה לעיניים בתפקיד שוורץ.

שנה מאוחר יותר השתתף במחזמר המגילה במועדון החמאם בתפקיד המן, הצגה שהופיעה בהמשך בסיבוב הופעות בתיאטראות בניו יורק, שיקגו, מיאמי, בוסטון ופילדלפיה שבארצות הברית. באותה שנה הופיע בדרמה הטלוויזיונית התיעודית "הבחור מפאדובה" אודות הרב משה חיים לוצאטו.

בשנת 1977 השתתף במחזה "הנפש הטובה מסצ'ואן" בתיאטרון הבימה בתפקיד סוחר שטיחים וכן בסרטים בוא נפוצץ מיליון ופנטסיה על נושא רומנטי.

בשנת 1978 הופיע במחזה "המטבח" בתיאטרון הבימה בתפקיד קבצן וכן בסרט השועל בלול התרנגולות.

## קישורים חיצוניים

* זישא גולד באתר ארכיון "הבימה"

## הערות שוליים

קטגוריה:אישים הקבורים בבית העלמין הדרום
קטגוריה:שחקני קולנוע וטלוויזיה ישראלים
קטגוריה:שחקני תיאטרון הבימה
קטגוריה:שחקני תיאטרון ישראלים
קטגוריה:שחקני תיאטרון סובייטים
קטגוריה:ישראלים שנולדו ב-1901
קטגוריה:ישראלים שנפטרו ב-1983
קמא-טק

**קמא-טק בע"מ** היא חברה לתועלת הציבור המקדמת שילוב חרדים בתעשיית ההיי-טק בישראל.

קמא-טק פועלת בזרוע אחת בהסברה רחבת היקף מול חברות ההייטק הישראליות והבינלאומיות ובכללן קרנות ההון סיכון שיש להן פעילות בישראל, ובזרוע שנייה להכיר לציבור החרדי את תחום ההייטק. במקביל היא פועלת בתוך מערכת החינוך החרדית לבנות במסגרת 24 סמינרים של בית יעקב ובשיתוף איגוד מנהלי הסמינרים.

## פעילות החברה
"קמא-טק" נוסדה בשנת 2016 על ידי משה פרידמן, ד"ר יוסי ורדי וזיקה אב-צוק (סמנכ"לית בסיסקו ישראל) במטרה לסייע לחרדים שעוסקים במקצועות הטכנולוגיה וביזמות טכנולוגית. 

עם חברי הדירקטוריון של החברה נמנים אלוף (מיל') אליעזר שקדי, דן שפירו (עד 2021), יורם יעקבי וזיקה אב-צוק.

קמא-טק פועלת בשלוש גזרות עיקריות:
* הכשרות טכנולוגיות: קמא-טק מכשירה בשנה כאלפיים נשים במסגרת תוכנית אולטרא קוד שפועלת ב-23 סמינרים של בית יעקב. התכנית מוסיפה 700 שעות לימוד מעבר ללימודי מה"ט הקיימים במסגרת הסמינרים, כשבסיום הלימודים המצטיינות מתפצלות לעשרות  בשיתוף ענקיות הטכנולוגיה הבינלאומיות שמטרתן להנגיש טכנולוגיות באופן מעשי לתלמידות. בין החברות השותפות ניתן למצוא את גוגל, פייסבוק, אמזון, מיקרוסופט, אינטל, קוואלקום, וסטרן דיגיטל, ועוד.
* מאיץ סטארט-אפים (אקסלרטור):) קמא-טק מפעילה מדי שנה תוכנית האצה לשש עד עשר חברות הזנק של יזמים מהמגזר החרדי במטרה להביאן לבשלות וגיוס הון. לב התכנית הוא חיבור היזמים לתעשיית ההון סיכון בישראל, כשמבין הקרנות הבולטות שתומכות במאיץ ניתן למצוא את קרן וינטאג', פיטנגו, בסמר, אנטרי קפיטל, ועוד. עד לשנת 2022 גייסו חברות המאיץ יותר מ-180 מיליון דולר לפי בשווי כולל של כ-1.5 מיליארד דולר.
* פעילות הסברה ועידוד כניסה להייטק. קמא-טק מקיימת סדנאות, הרצאות, ימי עיון, האקתונים, ירידי תעסוקה ועוד, לקידום שילובם של חרדים בתעשיית ההיי-טק בישראל.

בשנת 2018 הקימו יזמי "קמא-טק" את חלל העבודה המשותף הראשון בבני ברק שנקרא "אמפרסנד". בשנת 2021 סגרה קמא-טק את פעילות חלל העבודה המשותף.

### מימון החברה
קמא-טק ממומנת באמצעות שיתופי פעולה עם משרדי הממשלה, בהם משרד המדע, רשות החדשנות וזרוע העבודה של משרד הכלכלה והתעשייה. בנוסף גופים פילנתרופיים תומכים בקמא-טק, הבולטים שבהם הם פרופ' אמנון שעשוע, פדרציית ניו יורק, קרן ראסל ברי, גיגי לוי-וייס, ועוד.

עוד טרום הקמת העמותה הקימו יזמי קמא-טק את קרן ההון סיכון 12A ונצ'ר קפיטל, שמטרתה להשקיע בחברות סטארט-אפ של יזמים מהמגזר החרדי. ובמקביל גם חברת השמה בשם אקסטרא-טק. גופים אלו פועלים במודלים עסקיים סטנדרטיים וממומנים על ידי משקיעים פרטיים וגופים מוסדיים.

## ראו גם
* מפתח - מרכזי פיתוח תעסוקת חרדים

## קישורים חיצוניים

* 

* 

## הערות שוליים

קטגוריה:ישראל: חברות לתועלת הציבור
קטגוריה:תעסוקת חרדים בישראל
It Don't Matter

"**It Don't Matter**" (בעברית: **זה לא משנה**) הוא שיר של הדי ג'יי הברזילאי אלוק והצמד המוזיקלי האמריקאי סופי טאקר שהוקלט על ידי הזמרת-יוצרת הרומנייה אינה. השיר יצא לאור ב-7 במאי 2021, על ידי חברת התקליטים קונטרוורסיה רקורדס, כסינגל שלא מתוך אלבום אולפן. "It Don't Matter" תואר כשיר מסוגת הדיפ האוס.

השיר הגיע למקום השני במצעד הסינגלים של רוסיה.

## רקע וכתיבה
"It Don't Matter" נכתב על ידי ניק אודינו, שרלוט בוהלר, סופי האולי מסופי טאקר, לואיס יוז, או-יס ואלוק – שקיבל קרדיט בשמו האמיתי אלוק אשקר פרס פטרילו – בעוד שההפקה המוזיקלית נעשתה על ידי אלוק, יוז, או-יס וסופי טאקר. הוא הופץ באופן בלעדי להשמעה בספוטיפיי כ-''Spotify Single'' ב-7 במאי 2021 על ידי קונטרוורסיה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## קידום והצלחה מסחרית
קליפ מילים נלווה ל-"It Don't Matter" הועלה לערוץ היוטיוב של אלוק ב-7 במאי 2021, לאחר שנערך על ידי סרג'יו טווארדובסקי וכולל את מילות השיר בגופן שעוצב על ידי ברנדון ונטורה. הקליפ כולל גם צילומים של המוזיקאים מופעים ברחבי העולם לפני מגפת הקורונה. אינה ביצעה את השיר בשידור חי ב-17 באוגוסט 2021.

נכון לדצמבר 2021, מונה הצפיות של קליפ המילים עומד על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלוק
קטגוריה:שירי אינה
קטגוריה:שירים באנגלית
קטגוריה:שירים על מוזיקה
Jealousy (שיר של ויל יאנג)

"**Jealousy**" הוא סינגל של הזמר הבריטי, ויל יאנג, שיצא כסינגל מוביל, באלבומו החמישי של יאנג, *Echoes*, ב-19 באוגוסט 2011. ב-2012 זכה השיר בפרס המוזיקה פופג'סטיס בסך 20 פאונד.

נכון לדצמבר 2021 הושמע השיר למעלה מ-12 מיליון פעמים בספוטיפיי.

## ביקורת
הגרדיאן תיאר את השיר כ-"נתח מפואר וידידותי לרדיו של מוזיקת ריקודים מנומסת עם קול פנטסטי". כתב העת, *Entertainment Focus*, אמר כי השיר "פשוט מהמם".

## וידאו קליפ
הווידאו קליפ של השיר, שבוים על ידי Diamond Dogs, מספר את סיפורה של אהבה בלתי אפשרית, שבה יאנג "חושק לגבר מאורס". הווידאו קליפ יצא לראשונה בערוץ היוטיוב של ויל יאנג ב-29 ביולי 2011. נכון לדצמבר 2021, הווידאו קליפ נצפה למעלה מ-8 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ויל יאנג
קטגוריה:שירים באנגלית
קטגוריה:שירי דאנס-פופ
Déjà Vu (שיר של בוב טיילור ואינה)

**Déjà Vu** (בעברית: **[[דז'ה וו]]**) הוא שיר של בוב טיילור שהוקלט על ידי הזמרת-יוצרת הרומנייה אינה. השיר יצא לאור בשנת 2009, על ידי חברת התקליטים ספינין' רקורדס, כסינגל השלישי מתוך אלבום האולפן הראשון שלה, *[[Hot (אלבום של אינה)|Hot]]*. מבחינה מוזיקלית, "Déjà Vu הוא שיר דאנס, שכלל שירה של הזמרת אלסיה.

השיר הגיע למקום השני במצעד השירים הדיגיטליים היווניים.

## רקע וכתיבה
"Déjà Vu" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. בהתחלה, יצאה בתחילת 2009 גרסה של השיר הכוללת את השירה של הזמרת הרומנייה אלסיה, שגררה השוואות רבות ל-"Hot" של אינה (2008) באותה התקופה. עם זאת, בעקבות מחלוקת על הקרדיט, האמנים החליטו להפסיק את שיתוף הפעולה ביניהם ואלסיה דרשה להחליף את השירה שלה בשירה של מוזיקאית אחרת, אף על פי ש-"Déjà Vu" כבר זכה להצלחה מסחרית ברומניה והושמע רבות במועדוני לילה.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
הווידאו קליפ הנלווה של "Déjà Vu" צולם בנפטון, רומניה ובוים על ידי טום בוקסר. הוא צולם בתקופת המחלוקת של אלסיה ובוגדן קרויטורו על פיצויים, כשאינה לא הופיעה בו בהתחלה, לפני שפורסמה גרסה נוספת ב-7 בנובמבר 2009 הכוללת צילומים של הזמרת בטורקיה.

נכון לדצמבר 2021, מונה הצפיות של הקליפ עומד על למעלה מ-85 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי 2009
קטגוריה:סינגלים מ-2009
קטגוריה:שירי אינה
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירים על נוסטלגיה
קטגוריה:שירי דאנס-פופ
סימון אומוסולה

**מג'ו סימון לוטי אומוסולה** (בצרפתית: **Medjo Simon Loti Omossola**; נולד ב-5 במאי 1998 ביאונדה שבקמרון) הוא כדורגלן קמרוני המשחק בעמדת השוער בקבוצת ויטה קלאב מליגת העל הקונגולזית ובנבחרת קמרון.

## קריירת מועדונים
אומוסולה החל את הקריירה המקצוענית שלו בקוטון ספורט מליגת העל הקמרונית. ב-22 בספטמבר 2020 חתם בוויטה קלאב מליגת העל הקונגולזית.

## קריירה בינלאומית
ב-9 ביוני 2019 ערך אומוסולה את הופעת הבכורה שלו בנבחרת קמרון, בניצחון 2-1 על נבחרת זמביה במשחק ידידות.

## קישורים חיצוניים

קטגוריה:כדורגלנים קמרונים
קטגוריה:שוערי כדורגל קמרונים
קטגוריה:יאונדה: כדורגלנים
קטגוריה:כדורגלני ויטה קלאב
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-1998
גוטו

**גוטו** (באנגלית: **Gotō;** ביפנית: **五島市**), היא עיר במחוז נגסאקי, יפן. בעיר נכללים המחצית הדרום-מערבית של איי גוטו בתוספת ארכיפלגים דנג'ו  והייזן-טורישימה הבלתי מיושבי שבים סין המזרחי. אף על פי שהאיים המהווים את מרכז העיר נמצאים במרחק של כ-100 ק"מ מנגסאקי, שאר האיים שבארכיפלגים הנמצאים בתחום השיפוט של העיר נמצאים במרחק של כ-60 ק"מ נוספים מדרום-מערב. העיר מורכבת מ-11 איים מיושבים ו-52 איים לא מיושבים. שלושת האיים העיקריים של העיר הם פוקואה, היסקה ונארו. נכון ל-31 במרץ 2017, אוכלוסיית העיר המוערכת הייתה 37,775 וצפיפות אוכלוסין עמדה על 90 נפש לקמ"ר. השטח הכולל של העיר הוא 420.81 קמ"ר. הציפור המסמלת את העיר הוא הזמיר לבן העין היפני  Zosterops japonicus - Warbling white-eye

## היסטוריה
העיר גוטו Gotō City הייתה נמל על נתיב הסחר בין יפן ושושלת טאנג הסינית בתקופת נארה. הנזיר (השליח) הבודהיסטי הידוע קוקאי  עצר ב-Gotō בשנת 806. האיים בארכיפלגים באזור היו בשליטת בני שבט גוטו מתקופת אשיקאגה. בסוף המאה ה-16 האיים היו מקום לפעילות מיסיונרית קתולית אירופאית אינטנסיבית, שהמירה את דתם של רוב האוכלוסייה לאמונה הקירישיטית (יפנים קתולים). בתקופת אדו בימי השוגונות טוקוגאווה, האזור היה חלק מתחום השליטה של פוקואה . העיר פוקואה  הוקמה בשנת 1954. רוב העיר נהרסה בשריפה בשנת 1962.

העיר המודרנית גוטו הוקמה ב-1 באוגוסט 2004, על בסיס מיזוג של העיר פוקואה עם העיירות השכנות שהיו מפוזרות בארכיפלגים של גוטו. אוכלוסיית האזור שהייתה מעל 60,000 תושבים בשנת 1980, ירדה עקב הגירה שלילית כתוצאה מבעיות כלכליות ובעיות הזדקנות האוכלוסייה.

## אקלים
האקלים בגוטו הוא אקלים סובטרופי לח (על פי סיווג האקלים של Köppen *Cfa*). הקיץ חם והחורפים קרירים. כמות המשקעים גבוהה לאורך כל השנה, והם כבדים מאפריל עד ספטמבר.





## אוכלוסייה
אוכלוסיית האזור שהייתה מעל 60,000 תושבים בשנת 1980, ירדה עקב הגירה שלילית כתוצאה מבעיות כלכליות ובעיות הזדקנות האוכלוסייה. צפיפות האוכלוסייה לשנת 2017 עמד על 90 נפש לקמ"ר.

## אירועים
העיר גוטו מארחת את תחרויות טריאתלון איש הברזל של יפן. הטריאתלון הוקם בשנת 2001. בשנת 2011 התאחדות הטריאתלון העולמית בחרה בגוטו-נגסאקי כאחת הערים המארחות את הטריאתלון הבינלאומי תוך שימוש באותו מסלול ששימש את אירועי איש הברזל היפני.

בסוף הקיץ מתקיים בגוטו פסטיבל "בון" שבו אנשים מתאספים באזור הראשי של פוקואה ועורכים מצעד יחד עם רוכלי רחוב. המצעד כולל השטת שלל סירוניות זעירות וגופים שונים הצפים על פני המים כשהם מוארים בלילה. בסוף האירוע מתקיים מופע זיקוקים.

בחורף בסוף השבוע השני או השלישי של ינואר מתקיים בעיר אירוע שנקרא "הטומאטו Hettomatto", הידוע גם בשם 'מרוץ הגברים העירומים'. המשתתפים רצים לאורך המסלול כשהם לבושים בתחתונים מינימליים בלבד הנקראים פונדושי .

## תחבורה
הדרך העיקרית להגיע לאי פוקואה היא באמצעות סירות. מנמל נגסאקי, יוצאות ספינות מהירות או את המעבורות. סירות הסילון הן האופציה היקרה יותר מבין השניים, אבל באמצעותן משך ההפלגה נמשך רק שעה ו-45 דקות, בעוד שבאמצאות המעבורות ההפלגה נמשכת ארבע עד חמש שעות בהתאם לתנאים.

באי פוקואה יש שדה תעופה. ניתן לטוס מנגסאקי ישירות לנמל התעופה פוקואה במשך כ-30 דקות.

נמל התעופה Gotō-Fukue  בפוקואה משרת את העיר. הוא הוקם בשנת 1963 כדי לשמש שדה תעופה אזורי.

## קישורים חיצוניים

* 

*   
*   
* 
* גוטו באתר japan-guide 
* אתר לשכת התיירות של עיריית גוטו

## הערות שוליים

קטגוריה:יפן: ערי חוף
קטגוריה:יפן: ערי נמל
קטגוריה:מחוז נגסאקי: ערים
קטגוריה:יפן: יישובים
קטגוריה:יפן: ערים
קטגוריה:קיושו: ערים
קטגוריה:יישובים שהוקמו ב-2004
Only One (שיר של סיגלה ודיגיטל פארם אנימלס)

"**Only One**" הוא סינגל של הדי ג'יי הבריטי, סיגלה, והדי ג'יי הבריטי, דיגיטל פארם אנימלס, שיצא, כהורדה דיגיטלית, על ידי חברת התקליטים מיניסטרי אוף סאונד, ב-2 בדצמבר 2016. השיר נכתב על ידי סיגלה, דיגיטל פארם אנימלס ואנדרו בולימור, והופק על ידי סיגלה ודיגיטל פארם אנימלס.

נכון לדצמבר 2021, השיר הושמע למעלה מ-83 מיליון פעמים בספוטיפיי.

## וידאו קליפ
הווידאו קליפ הלירי של השיר יצא לראשונה בערוץ היוטיוב של סיגלה ב-2 בדצמבר 2016. נכון לדצמבר 2021, הווידאו קליפ נצפה למעלה מ-5 מיליון פעמים.

הווידאו קליפ של השיר יצא לראשונה בערוץ היוטיוב של סיגלה ב-23 בדצמבר 2016. נכון לדצמבר 2021, הווידאו קליפ נצפה למעלה מ-5 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיגלה
קטגוריה:שירים באנגלית
קטגוריה:שירים שנכתבו על ידי סיגלה
ז'רום אונגוונה

**ז'רום ז'וניור אונגוונה** (בצרפתית: **Jérôme Junior Onguéné**; נולד ב-22 בדצמבר 1997 במבלמאיו שבקמרון) הוא כדורגלן קמרוני המשחק בעמדת הבלם בקבוצת פטרולול פלוישט ובנבחרת קמרון.

## קריירת מועדונים
אונגוונה החל את הקריירה המקצוענית שלו בסושו מהליגה הצרפתית השנייה.

ב-31 בינואר 2017 חתם אונגוונה בשטוטגרט. ב-31 באוגוסט 2017 הושאל לרד בול זלצבורג מהבונדסליגה האוסטרית עד לתום עונת . ב-15 ביוני 2018 חתם אונגוונה ברד בול זלצבורג באופן קבוע.

ב-15 בינואר 2021 הושאל אונגוונה לגנואה מהסרייה א' למשך חצי עונה.

בקיץ  הצטרף לאיינטרכט פרנקפורט מהבונדסליגה.

## קריירה בינלאומית
ב-12 באוקטובר 2018 ערך אונגוונה את הופעת הבכורה שלו בנבחרת קמרון, בניצחון 0–1 על נבחרת מלאווי במסגרת מוקדמות גביע אפריקה לאומות 2019.

## תארים
;רד בול זלצבורג
* אליפות אוסטריה (5): 2017/2018, 2018/2019, 2019/2020, 2021/2022, 2022/2023
* הגביע האוסטרי (4): 2018/2019, 2019/2020,  2021/2022, 2022/2023

;סרבט ז'נבה 
* הגביע השווייצרי: 2023/2024

;נבחרת צרפת עד גיל 19
* אליפות אירופה עד גיל 19 (1): 2016

## קישורים חיצוניים

## הערות שוליים

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:כדורגלני סושו
קטגוריה:כדורגלני שטוטגרט
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני גנואה
קטגוריה:כדורגלני איינטרכט פרנקפורט
קטגוריה:כדורגלני סרבט ז'נבה
קטגוריה:כדורגלני פטרולול פלוישט
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:ספורטאים קמרונים בצרפת
קטגוריה:ספורטאים קמרונים בגרמניה
קטגוריה:ספורטאים זרים באוסטריה
קטגוריה:ספורטאים זרים באיטליה
קטגוריה:קמרונים שנולדו ב-1997
מוריס צ'אנג

**ג'אנג ג'ואומואו** או בשמו המערבי **מוריס צ'אנג** (בסינית: **張忠謀**, פיניין: **Zhāng Zhōngmóu**; נולד ב-10 ביולי 1931) הוא מיליארדר טייוואני-אמריקאי שבנה את הקריירה שלו בארצות הברית ובטייוואן. הוא המייסד, כמו גם יו"ר ומנכ"ל לשעבר, של יצרנית השבבים הגדולה בעולם, TSMC, שהיה גם מפעל יציקת הסיליקון הראשון והגדול בעולם. הוא ידוע כמייסד תעשיית המוליכים למחצה של טייוואן. נכון לדצמבר 2021, הונו הנקי נאמד ב-2.8 מיליארד דולר.

## קישורים חיצוניים

* 
*  • stanfordonline • 1:13:58 • Apr 25, 2014
* 

## הערות שוליים

קטגוריה:מהנדסי חשמל אמריקאים
קטגוריה:זוכי מדליית הכבוד של ה-IEEE
קטגוריה:חברי האקדמיה הלאומית להנדסה של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:מייסדי חברות טכנולוגיה
קטגוריה:מיליארדרים אמריקאים
קטגוריה:אמריקאים שנולדו ב-1931
רגל הזהב

**רגל הזהב** הוא פרס כדורגל בינלאומי המוענק לשחקנים שהתבלטו בהישגיהם האתלטיים (גם האישיים וגם הקבוצתיים) ובאישיותם. הפרס מוענק רק לשחקנים פעילים בני 27 שנים לפחות, ואפשר לזכות בו רק פעם אחת.

עשרה מועמדים נבחרים על ידי צוות של עיתונאים בינלאומיים בהתבסס על הקריטריונים שהוצגו לעיל. מתוך הרשימה הזאת, הזוכה נבחר בעזרת סקר מקוון, בו כל אחד יכול להצביע. הזוכה בפרס משאיר תבנית קבועה של כפות רגליו ב"טיילת האלופים", על חוף הים של נסיכות מונקו.

## הזוכים
### גברים

### נשים

## אגדות "רגל הזהב"

## קישורים חיצוניים

* 

## הערות שוליים

קטגוריה:פרסי כדורגל
דופלקס טשמבה

**דופלקס טשמבה בנגו** (בצרפתית: **Duplexe Tchamba Bangou**; נולד ב-10 ביולי 1998 ביאונדה שבקמרון) הוא כדורגלן קמרוני המשחק בעמדת הבלם בקבוצת רמו מליגת העל הברזילאית ובנבחרת קמרון.

## קריירת מועדונים
טשמבה גדל ב-TAD ספורט אקדמי בקמרון, וב-22 במרץ 2017 עבר לשטרסבורג מליגת העל הצרפתית. ב-16 בינואר 2019 ערך את הופעת הבכורה שלו במועדון, בניצחון 0–1 על גרנובל פוט במסגרת הגביע הצרפתי.

ב-2 ביולי 2021, לאחר שתי עונות השאלה בסטרומסגודסט מליגת העל הנורווגית, חתם טשמבה על חוזה לארבע עונות בסנריוסקה פודבול מליגת העל הדנית.

ב-1 בספטמבר 2022 הושאל טשמבה לקאזה פיה העולה החדשה לליגת העל הפורטוגלית. טשמבה אמנם לא זכה לדקות משחק רבות בעונת 2022/2023 בקאזה פיה עם זאת ב-10 ביולי 2023 לקראת עונת 2023/2024 נמכר טשמבה לקאזה פיה.

ב-4 במרץ 2026 חתם טטשמבה ברמו מליגת העל הברזילאית.

## קריירה בינלאומית
ב-4 ביוני 2021 ערך טשמבה את הופעת הבכורה שלו בנבחרת קמרון, בניצחון 0–1 על נבחרת ניגריה במשחק ידידות.

## תארים
;שטרסבורג
* גביע הליגה הצרפתית (1): 2018/2019

## קישורים חיצוניים

## הערות שוליים

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:יאונדה: כדורגלנים
קטגוריה:כדורגלני שטרסבורג
קטגוריה:כדורגלני סטרומסגודסט
קטגוריה:כדורגלני סנריוסקה פודבול
קטגוריה:כדורגלני קאזה פיה א.ק.
קטגוריה:כדורגלני רמו
קטגוריה:כדורגלני נבחרת קמרון
קטגוריה:ספורטאים קמרונים בצרפת
קטגוריה:ספורטאים זרים בנורווגיה
קטגוריה:ספורטאים זרים בדנמרק
קטגוריה:ספורטאים קמרונים בפורטוגל
קטגוריה:קמרונים שנולדו ב-1998
Amazing (שיר של אינה)

**Amazing** (בעברית: **מדהים**) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-6 באוגוסט 2009, על ידי חברות התקליטים איירפליי רקורדס, B1 ואול אראונד דה וורלד פרודקשנס, כסינגל הרביעי מתוך אלבום האולפן הראשון שלה, *[[Hot (אלבום של אינה)|Hot]]*. "Amazing" זכה לשבחים ביקורתיים ותואר כ"להיט פוטנציאלי".

השיר הגיע למקום הראשון במצעד הסינגלים של רומניה.

## רקע וכתיבה
"Amazing" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. פליי & וין היו מעורבים במחלוקת של הפרת חוזה באוגוסט 2009, כשהזמרת הרומנייה אנקה באדיו טענה ש-"Amazing" נועד לה במקור לפני שיצא על ידי אינה. השיר לווה בקליפ נלווה שהוקרן בבכורה ב-10 בספטמבר 2009.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
הווידאו קליפ הנלווה של "Amazing" הועלה לערוץ היוטיוב הרשמי של חברת התקליטים רוטון ב-14 ביוני 2013. במקור, הוא הוקרן בבכורה עולמית ב-10 בספטמבר 2009 באתר של תחנת הרדיו רדיו 21. הוא צולם על ידי טום בוקסר בסוף אוגוסט 2009 בחוף האוקיינוס האטלנטי וליד ליסבון, פורטוגל בטווח של יומיים.

נכון לדצמבר 2021, מונה הצפיות של הקליפ עומד על למעלה מ-100 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2009
קטגוריה:שירי אינה
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירים על אושר
קטגוריה:מחלוקות במוזיקה
קטגוריה:סינגלים שהגיעו למקום הראשון ברומניה
הרולד מוקודי

**הרולד מוקודי** (בצרפתית: **Harold Moukoudi**; נולד ב-27 בנובמבר 1997 בבונדי שבצרפת) הוא כדורגלן קמרוני המשחק בעמדת הבלם בקבוצת א.א.ק. אתונה ובנבחרת קמרון.

## קריירת מועדונים
מוקודי החל את הקריירה המקצוענית שלו בלה האבר מהליגה הצרפתית השנייה.

ב-1 ביולי 2019 חתם בסנט אטיין מליגת העל הצרפתית.

ב-31 בינואר 2020 הושאל למשך חצי עונה למידלסברו מהפוטבול ליג צ'מפיונשיפ.

## קריירה בינלאומית
ב-12 באוקטובר 2019 ערך מוקודי את הופעת הבכורה שלו בנבחרת קמרון, בתיקו 0-0 נגד נבחרת תוניסיה במשחק ידידות.

נכלל בסגל נבחרת קמרון לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים קמרונים
קטגוריה:בלמי כדורגל צרפתים
קטגוריה:בלמי כדורגל קמרונים
קטגוריה:כדורגלני לה האבר
קטגוריה:כדורגלני סנט אטיין
קטגוריה:כדורגלני מידלסברו
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני א.א.ק. אתונה
קטגוריה:ספורטאים קמרונים באנגליה
קטגוריה:ספורטאים קמרונים ביוון
קטגוריה:ספורטאים צרפתים באנגליה
קטגוריה:ספורטאים צרפתים ביוון
קטגוריה:קמרונים שנולדו ב-1997
קטגוריה:צרפתים שנולדו ב-1997
דניאל פרנסיס

**דניאל פרנסיס** (באנגלית: **Daniel Francis**; נולד ב-10 ביולי 2002 בברדפורד שבאנגליה) הוא כדורגלן סיירה לאוני המשחק בעמדת המגן השמאלי בקבוצת אורדינגן 04  מהליגה הגרמנית הרביעית ובנבחרת סיירה לאון.

## קריירת מועדונים
פרנסיס נולד בברדפורד שבאנגליה, וגדל במחלקת הנוער של ברדפורד סיטי המקומית. בשנת 2020 עבר לרוט-וייס אלן מהליגה הגרמנית הרביעית.

## קריירה בינלאומית
ב-26 באוגוסט 2021 ערך פרנסיס את הופעת הבכורה שלו בנבחרת סיירה לאון, בתיקו 0-0 נגד נבחרת אתיופיה במשחק ידידות.

## קישורים חיצוניים

## הערות שוליים

קטגוריה:כדורגלנים מסיירה לאון
קטגוריה:סיירה לאון: מגני כדורגל
קטגוריה:כדורגלני רוט וייס אלן
קטגוריה:כדורגלני אורדינגן 05
קטגוריה:כדורגלני נבחרת סיירה לאון
קטגוריה:כדורגלני גביע אפריקה לאומות 2021
קטגוריה:ילידי 2002
עוסמאן קקאי

**עוסמאן ג'ובאן קקאי** (באנגלית: **Osman Jovan Kakay**; נולד ב-10 ביולי 2002 בווסטמינסטר שבאנגליה) הוא כדורגלן סיירה לאוני המשחק בעמדת המגן הימני בקבוצת קווינס פארק ריינג'רס מהפוטבול ליג צ'מפיונשיפ ובנבחרת סיירה לאון.

## קריירת מועדונים
קקאי גדל במחלקת הנוער של קווינס פארק ריינג'רס.

ב-29 בינואר 2016 הושאל למשך חצי עונה לליווינגסטון מהליגה הסקוטית השנייה. בסך הכל ערך עשר הופעות ליגה במועדון.

ב-31 בינואר 2017 הושאל לצ'סטרפילד מהפוטבול ליג הראשונה.

ב-2 בספטמבר 2019 הושאל לפרטיק ת'יסל מהליגה הסקוטית השנייה.

## קריירה בינלאומית
ב-9 בספטמבר 2018 ערך פרנסיס את הופעת הבכורה שלו בנבחרת סיירה לאון, בהפסד 1-0 לנבחרת אתיופיה במסגרת מוקדמות גביע אפריקה לאומות 2019.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים מסיירה לאון
קטגוריה:מגני כדורגל אנגלים
קטגוריה:סיירה לאון: מגני כדורגל
קטגוריה:וסטמינסטר: כדורגלנים
קטגוריה:כדורגלני קווינס פארק ריינג'רס
קטגוריה:כדורגלני ליווינגסטון
קטגוריה:כדורגלני צ'סטרפילד
קטגוריה:כדורגלני נבחרת סיירה לאון
קטגוריה:כדורגלני גביע אפריקה לאומות 2021
קטגוריה:אנגלים שנולדו ב-1997
אל-חסן קורומה

**אל-חסן קורומה** (באנגלית: **Alhassan Koroma**; נולד ב-9 ביוני 2000 ביוני צ'יפדום שבסיירה לאון) הוא כדורגלן סיירה לאוני המשחק בעמדת קשר כנף בקבוצת א-שחאנייה מליגת העל הקטרית ובנבחרת סיירה לאון.

## קריירת מועדונים
קורומה נולד בסיירה לאון ושיחק במספר קבוצות מהליגה המקומית.

ב-8 ביולי 2019 הושאל למשך עונה לליננסה מהפרימרה דיויסיון RFEF, עונה שלאחריה עבר למועדון באופן קבוע.

## קריירה בינלאומית
ב-17 במרץ 2018 ערך קורומה את הופעת הבכורה שלו בנבחרת סיירה לאון, בהפסד 4-0 לנבחרת איראן במשחק ידידות.

## קישורים חיצוניים

קטגוריה:כדורגלנים מסיירה לאון
קטגוריה:סיירה לאון: קשרי כדורגל
קטגוריה:כדורגלני נבחרת סיירה לאון
קטגוריה:כדורגלני גביע אפריקה לאומות 2021
קטגוריה:ספורטאים זרים בספרד
קטגוריה:ספורטאים זרים בקטר
קטגוריה:ילידי 2000
פיגוע הירי בעין יברוד

**פיגוע הירי בעין יברוד** הוא פיגוע טרור פלסטיני שהתרחש באינתיפאדה השנייה ב-19 באוקטובר 2003, בעין יברוד שבהרי בנימין. במהלכו נורו למוות, במהלך פטרול שגרתי בכפר, שלושה חיילי צה"ל מגדוד דוכיפת וחייל נוסף נפצע קשה. המחבלים ביצעו וידוא הריגה בחיילים ולקחו את נשקיהם.

## הפיגוע
מתחילת האינתיפאדה השנייה אירעו בבנימין פיגועי ירי ומטען רבים. בשבועות שקדמו לפיגוע התרבו ההתרעות הביטחונית, ומספרן עמד על כ-40.

מטרת הסיור הייתה אבטחת תנועה בכביש 60. המארב אירע סמוך לעפרה, צפונית-מזרחית לרמאללה. שלושה מחבלים פלסטינים, חמושים ב-M16 וקלצ'ניקוב, ארבו לכוח מאחורי חומת בטון נמוכה, בסמוך לציר שולט. מעט לאחר שבע בערב, פתחו המחבלים באש מטווח קצר, כל הסיור נפגע. המחבלים ניגשו לפצועים ווידאו הריגה בירי נוסף. בפיגוע נהרגו שלושה חיילים: סמל אלעד פולק, סמל רועי יעקב סולומון סמל-ראשון ארז עידן ופצוע נוסף. המחבלים לקחו את כלי-הנשק של הלוחמים ומיהרו לעזוב את המקום ברכב מילוט, שהמתין בסמוך.

בעקבות הפיגוע הוזעקו צוותי מד"א, שקבעו את מותם של שלושת החיילים. החייל הרביעי, שחף גלעד, ניצל ככל הנראה לאחר שהצמחייה הסתירה אותו, הוא פונה במסוק במצב בינוני עד קשה לבית החולים הדסה עין כרם בירושלים. נותח במשך יותר מ-10 שעות בשל הפציעה המורכבת. מצבו התייצב בצהריים.

## לאחר הפיגוע
צה"ל ניהל מצוד נרחב אחרי מבצעי הפיגוע. כוחות גדולים ביצעו סריקות בניסיון לאתרם. על עין יברוד הוטל עוצר מלא. הפלסטינים דיווחו על תגבור כוחות באזור רמאללה. תושבי רמאללה החלו להצטייד במזון, מחשש לעוצר ממושך שיוטל על העיר.

גדודי חללי אל-אקצא, נטל אחריות לפיגוע, כנקמה על המשך ההרג בשטחים הפלסטינים ופעילות צה"ל ברפיח. גורמים מדיניים בירושלים הגיבו להסבר בביטול, והאשימו את הרשות הפלסטינית ואת ערפאת העומד בראשה באחריות לפעולה. ראש מועצת בנימין, פנחס ולרשטיין, דרש להטיל עונש מוות על ערפאת.

לאחר תחקיר הפיגוע המג"ד והמ"פ הודחו מפיקוד על המסגרות.

### מעצר החוליה
ב-23.12.2003 נעצרו 20 מחבלים שפעלו בשלוש חוליות והיו אחראיים למספר פיגועי ירי באזור, בהם נרצחו חמישה אזרחים וחמישה חיילים. אחת החוליות ביצעה את פיגוע הירי הקשה בעין יברוד. את המימון לפעילות - עשרות אלפי דולרים - קיבלה ההתארגנות החמאסית ממפקדת הארגון בדמשק. בכסף ניקנו כלי-נשק וכלי-רכב, בעזרתם בוצעו הפיגועים.

ב-13 ביולי 2024, במהלך מלחמת חרבות ברזל, חיסל צה"ל בתקיפה במחנה הפליטים שאטי את נמר חמידה, אחד ממבצעי הפיגוע שנשפט לשישה מאסרי עולם ב-2005 ושוחרר באוקטובר 2011 במסגרת עסקת שליט.

## הערות שוליים

עין יברוד
קטגוריה:טרור פלסטיני
עין יברוד
עין יברוד
עין יברוד
עוקדן הביטחון הסוציאלי

**עוקדן הביטחון הסוציאלי** הוא עוקדן בן שני כרכים, המתעדכן בתכיפות משנת 1972 ויוצא לאור בהוצאת סדן.

בראשיתו נקרא העוקדן בשם "דיני הביטוח הלאומי" (1994-1972) וכלל כרך אחד, משנת 1995 הורחב הספר לשני כרכים וראה אור בעשרים וחמש מהדורות נוספות. העוקדן מיועד לסייע בהכרת הקשת הרחבה של הזכויות והחובות בתחום זה.

העוקדן כולל סקירה מקיפה של החקיקה והפסיקה בתחומי הביטוח לאומי, ביטוח בריאות ממלכתי ופנסיה, החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.

המהדורות הראשונות נכתבו על ידי השופט מנחם גולדברג (לימים נשיא בית הדין הארצי לעבודה). לאחר פטירתו של השופט גולדברג ממשיכה עו"ד רות הורן (לשעבר היועצת המשפטית של המוסד לביטוח לאומי) בכתיבת הספר ועריכתו.

הספר מאוזכר בפסקי דין רבים בערכאות השונות.

## תוכן הספר
**עוקדן הביטחון הסוציאלי** מקיף את כל תחומי הביטחון הסוציאלי ומחולק לשני כרכים. הכרך הראשון כולל את חוק הביטוח הלאומי וחוק הבטחת הכנסה.

הכרך השני מוקדש ברובו לענף אחר בתחום הביטחון סוציאלי והוא חוק ביטוח בריאות ממלכתי, שנכנס לתוקף בראשית שנת 1995 והפיקוח השיפוטי על ביצוע החוק הוטל על בתי הדין לעבודה. כמו כן, הכרך כולל את חוק זכויות החולה, חוק קופת חולים (איסורי הגבלות ואפליה), פקודת מס הכנסה, חוק פיצויים לנפגעי תאונות דרכים, וכן ההוראות בחוק עובדים זרים המתייחסות לנושא דיני פנסיה ובהם: ההסדר החקיקתי של קרנות הפנסיה הוותיקות, התקנון האחיד, הסכם בדבר מסגרת לביטוח פנסיוני מקיף בתעשייה ובמשק (כולל צו ההרחבה), וכן הוראות חוקים נוספים המתייחסים לנושא, כגון: חוק הגנת השכר, חוק הפיקוח על שירותים פיננסיים (קופות גמל), חוק פיצויי פיטורים.

עוקדן הביטחון הסוציאלי נמצא שנים רבות בשימושם של עורכי דין, רואי חשבון, בתי המשפט, מוסדות אקדמיים, מנהלי כוח אדם, נציגי עובדים, עובדים סוציאליים ומשרדי ממשלה.

## קישורים חיצוניים
* "כותרי השערים והפרקים"
*"הקדמה לספר"
* "ביקורת עוקדן הביטחון הסוציאלי", משפט הארץ, אפריל 2009.
*"החוק בצמתי מצוקה בחיי אנוש: עו“ד יעקב סגל", רפואה ומשפט, גיליון 37, דצמבר 2007, עמ' 157–158.

## הערות שוליים

קטגוריה:ספרי הוצאת סדן
קטגוריה:ספרי עיון בעברית: משפט
ג'וניור דוס סנטוס

**ג'וניור דוס סנטוס אלמיידה** (בפורטוגזית: **Junior dos Santos Almeida**; נולד ב-30 בינואר 1984) הוא לוחם MMA ומתאבק ברזילאי. הוא אלוף לשעבר של ה-UFC בקטגוריית משקל כבד.

כשהחל את קריירת ה-UFC שלו בתשעה ניצחונות רצופים, דוס סנטוס נתפס כאחד מאמני הנוקאאוט הטובים ביותר שראה ספורט ה-MMA אי פעם.

דוס סנטוס היה חלק מהטריולוגיה הגדולה ביותר בתולדות המשקל הכבד, כשניצח את קיין ולסקז ב-2011, וזכה באליפות ה-UFC, והפסיד פעמיים לאחר מכן.

לדוס סנטוס יש ניצחונות על לוחמים מפורסמים כמו: פבריסיו וורדום, מירקו פיליפוביץ', סטיפה מיוצ'יץ', פרנק מיר, דריק לואיס.

## קישורים חיצוניים

* 

## הערות שוליים

קטגוריה:לוחמי אמנויות לחימה משולבות
קטגוריה:אלופי אליפות הלחימה האולטימטיבית
קטגוריה:ברזילאים שנולדו ב-1984
Don't Need No Money

"**Don't Need No Money**" הוא סינגל הבכורה של הזמרת הבריטית, אימאני ויליאמס , בשיתוף פעולה עם הדי ג'יי הבריטי, סיגלה, והצמד המוזיקלי הבריטי, בלונד, שיצא, על ידי סוני מיוזיק אנטרטיינמנט, ב-1 ביולי 2016.

נכון לדצמבר 2021, השיר הושמע למעלה מ-26 מיליון פעמים בספוטיפיי.

## וידאו קליפ
הווידאו קליפ של השיר הועלה לראשונה בערוץ היוטיוב של הזמרת ב-22 ביולי 2016. נכון לדצמבר 2021, הווידאו קליפ נצפה למעלה מ-7 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי סיגלה
קטגוריה:שירים באנגלית
קטגוריה:שירים שנכתבו על ידי ג'ייקוב מנסון
קטגוריה:שירים שנכתבו על ידי סיגלה
קטגוריה:שירים על כסף
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת סוני מיוזיק
Heaven on My Mind

"**Heaven on My Mind**" הוא סינגל של הזמרת-יוצרת הבריטית, בקי היל, והמפיק המוזיקלי הבריטי, סיגלה, שיצא, על ידי אקו רקורדס ופולידור רקורדס, ב-25 ביוני 2020 כסינגל השני מתוך אלבום האולפן הראשון שלה, *[[Only Honest on the Weekend]]*.

נכון לדצמבר 2021, השיר הושמע למעלה מ-82 מיליון פעמים בספוטיפיי.

## וידאו קליפ
הווידאו קליפ של השיר, בבימויה של רבקה בירד, הועלה לערוץ היוטיוב של בקי היל, ב-25 ביוני 2020. נכון לדצמבר 2021, הווידאו קליפ נצפה למעלה מ-7 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בקי היל
קטגוריה:שירי סיגלה
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי סיגלה
קטגוריה:שירים שנכתבו על ידי MNEK
קטגוריה:שירים על גן עדן
קטגוריה:שירי זהב באוסטרליה
קטגוריה:סינגלים בהוצאת פולידור רקורדס
בלגיה באירוויזיון 1959

**[[בלגיה באירוויזיון|בלגיה]] ב[[אירוויזיון 1959]]** השתתפה עם השיר "Hou toch van mij", שבוצע על ידי הזמר הבלגי בוב בני. זוהי השתתפותה הרביעית של בלגיה בתחרות הזמר של האירוויזיון.

## לפני האירוויזיון
בשנת 1959 כוננה רשות השידור הבלגית קדם לאומי בשם "Wedstrijd voor het beste lied 1959", בניגוד לשנותיה הראשונות בתחרות האירוויזיון. הקדם נערך בשלושה ערבים שונים; שני חצאי גמר וגמר. בחצאי הגמר השתתפו תשעה שירים, ולשלב הבא עלו השניים שקיבלו את מרב הנקודות מתוך שני חצאי הגמר. הגמר נערך ב-15 בפברואר 1959, והשתתפו בו ג'ו לימנס עם השיר "Levenssymphonie" ובוב בני עם שיר "Hou toch van mij". עם תום ספירת הקולות הוכרז בני כמנצח הקדם.

## באירוויזיון
ב-11 במרץ 1959 הופיע בני על בימת האירוויזיון. הוא שר אחרון בסדר ההופעות, אחרי הממלכה המאוחדת. עם סיום ספירת הקולות הגיע בני למקום השישי עם תשע נקודות.

### נקודות שהוענקו לבלגיה

### נקודות שהוענקו מאיטליה

## הערות שוליים

קטגוריה:בלגיה באירוויזיון
קטגוריה:מדינות באירוויזיון 1959